इससे पहले खबर आई थी कि नए प्रारूप के तहत हवाईअड्डे पर एयर इंडिया प्रबंधकों को और स्वायत्तता प्रदान करते हुए प्रतिकूल व्यवहार की घटनाएं दर्ज कराने और बेकाबू यात्रियों से हर्जाने की संभावना पर विचार किया जा रहा है. अधिकारी ने बताया था कि एयर इंडिया के विधि विभाग के सहयोग से तैयार मसौदा दिशा-निर्देश अब मंजूरी के लिए सीएमडी अश्विनी लोहानी के पास है. उनसे अनुमति मिल जाने पर हम उसे सार्वजनिक करेंगे. अधिकारी के मुताबिक- नए दिशा-निर्देश के तहत हवाईअड्डा प्रबंधक को अध्यक्ष और प्रबंध निदेशक की अनुमति के इंतजार के बिना ही विमान पर या सवार होने से पहले किसी यात्री के अनियंत्रित व्यवहार के खिलाफ कार्रवाई के प्रति अधिकार प्रदान किया जाएगा.